ഡോ.ടി.കെ.ജയരാജ് അന്തരിച്ചു കോഴിക്കോട്: പ്രശസ്ത യൂറോളജി സര്ജനും കോഴിക്കോട് പി.വി.എസ് ഹോസ്പിറ്റല് മാനേജിംഗ് ഡയറക്ടറുമായ തളി കല്പകയില് ഡോ.ടി.കെ.ജയരാജ് 82 അന്തരിച്ചു. 2006 മുതല് മാതൃഭൂമി ഡയറക്ടറാണ്. കോഴിക്കോട് ഗവ. മെഡിക്കല് കോളേജില് നിന്ന് എം.ബി.ബി.എസ് ബിരുദം നേടിയ അദ്ദേഹം കേരള ഗവ. സര്വിസില് അസി. സര്ജനായാണ് ഒൗദ്യോഗിക ജീവിതം തുടങ്ങിയത്. എഫ്.ഐ.സി.എസ്, എഫ്.ഐ.എം.എസ്.എ എന്നിവയും നേടിയിരുന്നു. 1976ല് കോഴിക്കോട്ട് പി.വി.എസ് ഹോസ്പിറ്റല് തുടങ്ങിയതു മുതല് അതിന്റെ സാരഥിയാണ്. അസോസിയേഷന് ഒഫ് സര്ജന്സ് ഒഫ് ഇന്ത്യ ഭരണസമിതി അംഗം, കേരള ചാപ്റ്റര് പ്രസിഡന്റ്, സെക്രട്ടറി എന്നീ നിലകളില് പ്രവര്ത്തിച്ചിരുന്നു. ശ്രീകണ്ഠേശ്വര ക്ഷേത്രം പ്രവര്ത്തക സമിതി അംഗവും ശ്രീനാരായണ എഡ്യുക്കേഷന് സൊസൈറ്റി ഡയറക്ടര് ബോര്ഡ് അംഗവുമായിരുന്നു. തൃശൂര് വലപ്പാട് മലബാര് ഡിസ്ട്രിക്ട് ബോര്ഡ് സ്കൂള് അദ്ധ്യാപകനായിരുന്ന എടമുട്ടം തണ്ടയംപറമ്ബില് കുഞ്ഞികൃഷ്ണന്റെയും കാര്ത്ത്യായനിയുടെയും മകനാണ്. കെ.ടി.സി സ്ഥാപകനും പ്രമുഖ വ്യവസായിയുമായിരുന്ന പരേതനായ പി.വി.സാമിയുടെ മകള് കുമാരി ജയരാജാണ് ഭാര്യ. മക്കള്: ഡോ.ജെയ്സി ബൈജു ഹാര്ട്ട് ആന്ഡ് വാസ്കുലാര് കെയര്, ഫ്ളോറിഡ, യു.എസ്, ഡോ.ദീപ സുനില് പി.വി.എസ് ഹോസ്പിറ്റല്, കോഴിക്കോട്, ഡോ.ജയ്കിഷ് ജയരാജ് ഡയറക്ടര്, പി.വി.എസ് ഹോസ്പിറ്റല്, ഡോ.ദീഷ്മ രാജേഷ് പി.വി.എസ് ഹോസ്പിറ്റല്. മരുമക്കള്: ഡോ.പ്രദീപ് ബൈജു ഹാര്ട്ട് ആന്ഡ് വാസ്കുലാര് കെയര്, ഫ്ളോറിഡ, ഡോ.സുനില് രാഹുലന് ദുബായ്, ഡോ.ആര്യ ജയ്കിഷ് പി.വി.എസ് ഹോസ്പിറ്റല്, ഡോ.രാജേഷ് സുഭാഷ് പി.വി.എസ് ഹോസ്പിറ്റല്. സഹോദരങ്ങള്: ടി.കെ.സാവിത്രി ഫറോക്ക്, ടി.കെ.സതി അയ്യന്തോള്, പരേതരായ ഡോ.ടി.കെ.രവീന്ദ്രന് കാലിക്കറ്റ് സര്വകലാശാല മുന് വൈസ് ചാന്സലര്, ടി.കെ.ഗംഗാധരന് വിമുക്തഭടന്, ടി.കെ.ബാലകൃഷ്ണന് റിട്ട. പ്രിന്സിപ്പല്, ചാലക്കുടി ഗവ. കോളേജ് , ടി.കെ.സുരേന്ദ്രന് റിട്ട. ഇന്ത്യന് റവന്യു സര്വിസ്, ടി.കെ.സരോജിനി, ടി.കെ.സരസ്വതി. സംസ്കാരം ഇന്ന് രാവിലെ 11 ന് മാവൂര് റോഡ് ശ്മശാനത്തില്.